Aspirin protect a Multi 40 pre mužov
Dobrý deň chcem sa spýtat užívam aspirín protekt môžem pritom užívať multi40 pre mužov
Dobrý deň,
ďakujeme za Vašu otázku.
Viaceré rastlinné zložky výživového doplnku Multi40 pre mužov (ženšen, ginkgo, zelený čaj) môžu ovplyvňovať zrážanlivosť krvi. V kombinácii s liekom Aspirin protect sa preto zvyšuje riziko krvácania. Z toho dôvodu je uvedená kombinácia možná iba po porade s ošetrujúcim lekárom, ktorý pozná Váš zdravotný stav.
Prajem pekný zvyšok dňa.
S pozdravom
PharmDr. Veronika Kiabová